
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 2.252 lei pentru premierea elevilor

 care frecventează cursurile de pregătire ale Centrului de Excelență Focșani 

organizat în cadrul Școlii Gimnaziale ”Duiliu Zamfirescu” Focșani
              Consiliul Local al Muncipiului Focşani, judeţul Vrancea, întrunit în şedinţă ordinară;

         Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 2.252 lei pentru premierea elevilor care frecventează cursurile de pregătire ale Centrului de Excelență Focșani organizat în cadrul Școlii Gimnaziale ”Duiliu Zamfirescu” Focșani, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr.17273/25.03.2015;

· Văzând avizul favorabil al Comisiei de buget şi administraţie publică;
· Având în vedere adresa nr. 1219/25.03.2015 transmisă de Școala Gimnazială ”Duiliu Zamfirescu” Focşani, înregistrată la nr.17246/25.03.2015, 

· În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă alocarea sumei de 2.252 lei pentru premierea elevilor care frecventează cursurile de pregătire ale Centrului de Excelență Focșani organizat în cadrul Școlii Gimnaziale ”Duiliu Zamfirescu” Focșani prin acordarea de cărți, diplome și dulciuri. 
                         (2) Suma prevăzută la art 1 va fi utilizată de Școala Gimnazială ”Duiliu Zamfirescu” Focşani, din bugetul propriu, de la capitolul bugetar „Învăţământ primar” (65.02.03.02), articolul bugetar „Alte cheltuieli cu bunuri şi servicii” (20.30.30).

                Art.2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Școala Gimnazială ”Duiliu Zamfirescu” Focşani.
       PREŞEDINTE DE ŞEDINŢĂ, 

                                                                                   CONTRASEMNEAZĂ:
             Balaban Elena Luminița                                                      SECRETARUL MUNICIPIULUI 

                                                                                                                    FOCŞANI

          Corhană Eduard Marian  
Municipiul Focşani, 26 martie 2015                                                      

